
	REPUBLIKA HRVATSKA

SPLITSKO-DALMATINSKA ŽUPANIJA
UPRAVNI ODJEL ZA ZDRAVSTVO, SOCIJALNU SKRB I DEMOGRAFIJU


KLASA:  402-03/22-0001/0001
URBROJ:  2181/1-17/07-22-0003
Split,  02.02.2022. godine

Splitsko-dalmatinska županija, Upravni odjel za zdravstvo, socijalnu skrb i demografiju, sukladno članku 7. i 10.  Pravilnika o financiranju programa, projekata i manifestacija od interesa za opće dobro koje provode udruge na području Splitsko-dalmatinske županije ( „Službeni glasnik SDŽ“ broj 147/15), objavljuje  

N A T J E Č A J

za predlaganje programa javnih potreba iz područja socijalne i zdravstvene skrbi i humanitarne djelatnosti, te drugih područja od interesa za opće dobro  u 2022. godini

Članak 1.

      Predmet ovog Natječaja je prikupljanje prijava programa i projekata iz područja socijalne i zdravstvene skrbi i humanitarne djelatnosti, te drugih područja od interesa za opće dobro  (u daljnjem tekstu: Županija )  u 2022. godini.

Članak 2.

Županija će u 2022. godini djelomično financirati provedbu programa/projekata iz sljedećih područja:

1. Socijalna i zdravstvena zaštita  djece i mladih;

2. Socijalna i zdravstvena zaštita osoba starije životne dobi, pojedinaca i obitelji;

3. Prevencija i suzbijanje nasilja u obitelji i zaštita žrtava obiteljskog nasilja;

4. Zaštita osoba s invaliditetom;

5. Izvaninstitucionalna  skrb o starijim osobama;

6. Skrb o  beskućnicima;

7. Promicanje zdravlja i prevencije bolesti;

Članak 3.

Za djelomično financiranje projekata i programa u okviru ovog Natječaja  raspoloživ je iznos od 914.000,00  kuna. 

Ukupno planirana  sredstva u području   1.Socijalna i zdravstvena zaštita  djece i mladih okvirno iznose 143.000,00 kuna.

Ukupno planirana  sredstva u području   2.Socijalna i zdravstvena zaštita osoba starije životne dobi, pojedinaca i obitelji okvirno iznose 80.000,00 kuna.

Ukupno planirana  sredstva u području  3.Prevencija i suzbijanje nasilja u obitelji i zaštita žrtava obiteljskog nasilja okvirno iznose 167.000,00 kuna.

Ukupno planirana  sredstva u području  4.Zaštita osoba s invaliditetom okvirno iznose 105.000,00 kuna.

Ukupno planirana  sredstva u području  5.Izvaninstitucionalna  skrb o starijim osobama okvirno iznose 265.000,00 kuna.

Ukupno planirana  sredstva u području  6.Skrb o  beskućnicima okvirno iznose 64.000,00 kuna.

Ukupno planirana  sredstva u području  7.Promicanje zdravlja i prevencije bolesti okvirno iznose 90.000,00 kuna.

Članak 4.

Pravo sudjelovanja na Natječaju imaju udruge koje ispunjavaju svojstva prihvatljivih ponuditelja sukladno odredbama dokumentacije za provedbu Natječaja.

Korisnici mogu ostvariti sredstva za isti program/projekt samo kod jednog upravnog tijela Županije.

Članak 5.

Prijava programa/projekata treba biti izrađena sukladno odredbama dokumentacije za provedbu Natječaja.

Članak 6.

Kriteriji za odabir programa/projekata, mogući iznosi financiranja, modeli plaćanja i ostale odredbe bitne za prijavu programa/projekata sadržane su u dokumentaciji za provedbu Natječaja.

Članak 7.

Dokumentacija za provedbu Natječaja dostupna je na mrežnim stranicama Županije: www. dalmacija.hr.

Članak 8.

        Prijave programa/projekata dostavljaju se u zatvorenoj omotnici na adresu: Splitsko-dalmatinska županija, Upravni odjel za zdravstvo, socijalnu skrb i demografiju , Vukovarska 1, 21000 Split, s naznakom:

 „Projekti  i programi udruga iz područja socijalne i zdravstvene skrbi, humanitarne djelatnosti te drugih područja od interesa za opće dobro u 2022. godini " ili se predaju neposredno u pisarnici Županije, na adresi: Vukovarska 1, Split

Rok za podnošenje prijava je 30 dana od dana objave Natječaja  na mrežnim stranicama Županije. 

Prijave pristigle van roka, prijave koje nisu izrađene sukladno odredbama dokumentacije za provedbu Natječaja ili prijave neovlaštenih predlagatelja neće se razmatrati.

Rezultati Natječaja bit će objavljeni na mrežnim stranicama Županije: www.dalmacija.hr, u roku od osam dana od dana donošenja odluke Župana o odabiru programa/projekta.

